****

**Biudžeto planavimas ir valdymas**

**Švenčionys**

**2020 m.**

**Turinys**

[1. Biudžeto planavimo proceso schema 3](#_Toc43206269)

[1.1. Biudžeto planavimo proceso aprašymas 4](#_Toc43206270)

[2. Biudžeto vykdymo proceso schema 5](#_Toc43206271)

[2.1. Biudžeto vykdymo proceso aprašymas 6](#_Toc43206272)

# Biudžeto planavimo proceso schema

Remiantis maksimaliais asignavimų sritims/funkcijoms/programoms planu rengiamas biudžeto projektas (skyriaus vedėja)

Taryba patvirtina rajono maksimalių asignavimų sritims/funkcijoms/programoms prognozuojamo planą ateinantiems metams

Skyriaus vedėja pateikia sprendimo projektą tvirtinti Tarybai

Savivaldybės skyriai ir biudžetinės įstaigos pateikia ateinančių metų prognozuojamų asignavimų poreikį

Savivaldybės skyriai ir biudžetinės įstaigos pateikia ateinančių metų prognozuojamas įplaukas į rajono biudžetą

Finansų skyrius su Strateginio veiklos plano koordinatoriais tikslina sumažinant arba padidinant asignavimus. Pagal programų sąmatų projektus sudaromas asignavimų sritims/funkcijoms/ programoms prognozuojamas maksimalių asignavimų planas

Savivaldybės biudžeto projektas teikiamas svarstyti tarybos komitetams, taip pat svarstomas viešai su gyventojais, paskelbiant savivaldybės interneto svetainėje ir vietinėje spaudoje (skyriaus vedėja)

Finansų skyrius, vadovaudamasis patvirtintu biudžetu ir asignavimų valdytojų patvirtintomis programų sąmatomis, po biudžeto patvirtinimo sudaro metų ketvirčiais paskirstytą savivaldybės biudžeto pajamų ir programų finansavimo planą pagal asignavimų valdytojus, valstybės funkcijas, programas ir išlaidų ekonominę klasifikaciją

Asignavimų valdytojai per 5 d.d.nuo pranešimo sudaro ir patvirtina vykdomų biudžeto programų sąmatas pagal finansavimo šaltinius ir funkcinę klasifikaciją

Finansų skyrius per 5 d.d. praneša asignavimų valdytojams apie jiems skirtus asignavimus

Tarybos komitetai svarsto biudžeto projektą, teikia pasiūlymus Biudžeto, finansų ir ekonomikos komitetui

Finansų skyrius parengia Savivaldybės biudžetą pagal Finansų ministerijos patvirtintas formas ir pateikiamos Finansų ministerijai

Taryba patvirtina Savivaldybės biudžetą

Skyriaus vedėja teikia biudžeto projektą Tarybai

Biudžeto, finansų ir ekonomikos komitetas, gavės iš kitų komitetų arba gyventojų pasiūlymus, apsvarsto biudžeto projektą

## Biudžeto planavimo proceso aprašymas

|  |  |
| --- | --- |
| **Tikslas** | Patvirtinti Švenčionių rajono savivaldybės biudžetą |
| **Aprašymas** | Savivaldybių biudžeto projektai rengiami savivaldybių administracijos direktoriaus nustatyta tvarka. Savivaldybės administracijos direktoriaus nustatyta tvarka kiekviena savivaldybės biudžeto asignavimų valdytojo vadovaujama įstaiga, kiekviena jam pavaldi biudžetinė įstaiga ir kiti subjektai, vykdantys atitinkamo asignavimų valdytojo programas, sudaro savo programų sąmatų projektus pagal programų finansavimo šaltinius, funkcinės ir ekonominės klasifikacijos kodus. Savivaldybės taryba biudžeto projektą svarsto atsižvelgdama į savivaldybės vykdomosios institucijos pranešimus, savivaldybės tarybos komitetų pasiūlymus ir išvadas. Savivaldybės tarybai patvirtinus savivaldybės biudžetą, savivaldybės biudžeto asignavimų valdytojai arba jų įgalioti asmenys ne vėliau kaip per 5 darbo dienas patvirtina savo ir jiems pavaldžių biudžetinių įstaigų, kitų subjektų programas ir jų (arba vykdomų programos priemonių) sąmatas pagal programų finansavimo šaltinius, funkcinės ir ekonominės klasifikacijos kodus. Savivaldybės administracija, vadovaudamasi patvirtintu savivaldybės biudžetu, pajamų paskirstymu ketvirčiais, programų sąmatomis pagal administracijos direktoriaus nustatytas formas, sudaro metų ketvirčiais paskirstytą savivaldybės biudžeto pajamų ir programų finansavimo planą (išlaidų sąrašą) pagal asignavimų valdytojus, programas ir išlaidų ekonominę klasifikaciją. Jį tvirtina savivaldybės administracijos direktorius. Savivaldybės taryba, tvirtindama savivaldybės biudžeto pajamas, lėšas iš valstybės biudžeto numato pagal Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatymą, o asignavimų paskirstymą programoms vykdyti tvirtina pagal finansavimo šaltinius. Patvirtintus savivaldybių biudžetus savivaldybės per 30 darbo dienų pagal finansų ministro patvirtintas formas pateikia Finansų ministerijai. Savivaldybė einamaisiais biudžetiniais metais iš valstybės biudžeto asignavimų valdytojams patvirtintų asignavimų gautas lėšas, kurios skiriamos teisės aktuose nustatytoms savivaldybių savarankiškosioms ir valstybinėms (valstybės perduotoms savivaldybėms) funkcijoms atlikti, įtraukia į savivaldybės biudžeto pajamas. |
| **Procesą reglamentuojantys dokumentai** | Savivaldybių biudžetų projektai rengiami vadovaujantis Lietuvos Respublikos biudžeto sandaros įstatymu, Lietuvos Respublikos vietos savivaldos įstatymu, Lietuvos Respublikos savivaldybių biudžetų pajamų nustatymo metodikos įstatymu, Lietuvos Respublikos Seimo patvirtintais savivaldybių biudžetų finansiniais rodikliais, Taisyklėmis, valstybinės statistikos duomenimis, patvirtintais savivaldybių strateginio planavimo dokumentais, taip pat savivaldybių biudžetų asignavimų valdytojų programomis ir jų sąmatų projektais.  |
| **Atsakomybė** | Finansų skyrius |

# Biudžeto vykdymo proceso schema

Finansų skyrius analizuoja biudžeto vykdymą ir surenka informaciją, įvertina biudžeto pajamų ir asignavimų deficitą arba perteklių

Asignavimų valdytojai pateikia prašymą dėl pajamų ar asignavimų trūkumo/ pertekliaus arba keisti patvirtintų jiems biudžeto asignavimų pagal ekonominę klasifikaciją paskirtį

Finansų skyrius renka informaciją apie viršplanines pajamas arba apie nevykdomą biudžeto pajamų planą, kontroliuoja ar biudžeto lėšos naudojamos pagal paskirtį

Finansavimas iš Savivaldybės biudžeto vykdomas pagal patvirtintą pajamų ir išlaidų sąrašą ir gali būti naudojamas tik toms reikmėms, kurios numatytos Savivaldybės biudžete nurodytose programose pagal patvirtintas sąmatas

Skyriaus vedėja rengia tarybos sprendimo projektą dėl biudžeto patikslinimo

Finansų skyrius praneša asignavimų valdytojams apie skirtų asignavimų pasikeitimą

Taryba tvirtina biudžeto pakeitimą

Finansų skyrius rengia tarybos sprendimo projektus dėl rajono savivaldybės konsoliduotųjų ataskaitų rinkinio patvirtinimo ir rajono biudžetinių įstaigų finansinių ataskaitų rinkinių patvirtinimo

Savivaldybės kontrolės ir audito tarnyba teikia audito išvadas dėl konsoliduotųjų finansinių ataskaitų ir biudžeto vykdymo ataskaitų rinkinio

Finansų skyrius rengia savivaldybės biudžeto vykdymo ataskaitų ir konsoliduotųjų finansinių ataskaitų rinkinį

Savivaldybės biudžeto asignavimų valdytojai rengia ir teikia Finansų skyriui finansinių ir biudžeto vykdymo ataskaitų rinkinius (ketvirtinius ir metinius)

Taryba tvirtina rajono savivaldybės konsoliduotųjų ataskaitų rinkinį ir biudžetinių įstaigų finansinių ataskaitų rinkinius

## Biudžeto vykdymo proceso aprašymas

|  |  |
| --- | --- |
| **Tikslas** | Užtikrinti teisingą pajamų ir asignavimų paskirstymą ir panaudojimą |
| **Aprašymas** | Švenčionių savivaldybės finansų skyrius, vadovaudamasis patvirtintu savivaldybės biudžetu, jo pajamų paskirstymu ketvirčiais ir patvirtintomis programų sąmatomis, sudaro biudžeto pajamų ir asignavimų sąrašus pagal asignavimų valdytojus, programas, valstybės funkcijas, kuriuos tvirtina Savivaldybės administracijos direktorius. Patikslinus biudžetą, sudaromas patikslintas pajamų ir išlaidų sąrašas. Savivaldybės biudžeto kasos operacijų vykdymą organizuoja Finansų skyrius per Lietuvos Respublikos kredito įstaigas. Finansavimas iš Savivaldybės biudžeto vykdomas pagal patvirtintą pajamų ir išlaidų sąrašą ir gali būti naudojamas tik toms reikmėms, kurios numatytos Savivaldybės biudžete nurodytose programose pagal patvirtintas sąmatas. Asignavimų valdytojai gali (vieną kartą per ketvirtį) ne vėliau kaip likus 10 dienų iki atitinkamo ketvirčio pabaigos, raštu pateikę Finansų skyriui prašymą, keisti patvirtintų jiems biudžeto asignavimų pagal ekonominę klasifikaciją paskirtį, neviršydami patvirtintų tam tikrai programai ir funkcijai bendrųjų asignavimų išlaidoms, išskyrus darbo užmokesčiui, sumų, t. p. keisti bendros asignavimų sumos programai vykdyti paskirstymą ketvirčiais. Asignavimus išlaidoms pakeitus pagal ekonominę klasifikaciją arba pakeitus asignavimų paskirstymą ketvirčiais, atitinkamai tikslinamos sąmatos. Asignavimų sumos išlaidoms, iš jų – darbo užmokesčiui, yra maksimalios ir jų ekonomija gali būti naudojama turtui įsigyti. Iš sutaupytų asignavimų išlaidoms lėšų pirmiausia turi būti dengiamas kreditorinis įsiskolinimas. Nesant įsiskolinimų, sutaupyti asignavimai išlaidoms gali būti skiriami turtui įsigyti. Finansų skyrius, visais atvejais keičiant Savivaldybės biudžetą, keičiant patvirtintų asignavimų pagal ekonominę klasifikaciją paskirtį, keičiant patvirtintų asignavimų paskirstymą ketvirčiais, išduoda pažymą-pranešimą apie biudžeto pakeitimus. Asignavimų valdytojai, atitinkamai tikslina programų sąmatas ir ne vėliau kaip per 3 darbo dienas jas pateikia Finansų skyriui. Jeigu Savivaldybės biudžetas nevykdomas, t. y. gaunama mažiau pajamų negu buvo numatyta, atsiskaitymai vykdomi pagal eiliškumą: 1) darbo užmokestis ir pajamų mokestis, socialinės paramos išmokos; 2) socialinio draudimo įmokos; 3) elektros energija, šildymas, vandentiekis ir kanalizacija; 4) kitos išlaidos. Švenčionių savivaldybės biudžeto asignavimų valdytojai naudoja skirtus biudžeto asignavimus pagal paskirtį ir teikia Finansų skyriui atskaitomybę pagal Lietuvos Respublikos Finansų ministro įsakymu patvirtintas finansinės atskaitomybės ir planų ir programų sąmatų įvykdymo ataskaitų formas. Už asignavimų apskaitos ir naudojimo teisingumą yra atsakingi asignavimų valdytojai. Tvarkydami jiems skirtų asignavimų buhalterinę apskaitą. Metams pasibaigus, asignavimų valdytojų ir jiems pavaldžių įstaigų disponuojamose sąskaitose esančios biudžeto lėšos grąžinamos į Savivaldybės biudžetą ne vėliau kaip iki sausio 5 dienos. Metų pabaigoje likusios nepanaudotos tikslinės paskirties lėšos, nustatytos Savivaldybės biudžetui Lietuvos Respublikos Seimo priimtame atitinkamų metų Valstybės biudžeto ir savivaldybių biudžetų finansinių rodiklių patvirtinimo įstatyme, ir lėšos, kurios per metus buvo paskirtos Savivaldybės biudžetui pagal tam tikrus įstatymus arba Vyriausybės nutarimus, grąžinamos į Valstybės biudžetą – pervedamos į Valstybės, biudžeto sąskaitą ne vėliau kaip iki sausio 10 dienos, jeigu įstatymai nenumato kitaip. Biudžeto plano įvykdymas be deficito užtikrina teisingą pajamų ir išlaidų paskirstymą. |
| **Procesą reglamentuojantys dokumentai** | Biudžeto sudarymo ir vykdymo teisinis pagrindas yra Lietuvos Respublikos Konstitucija, Biudžeto sandaros įstatymas, Fiskalinės drausmės įstatymas, Savivaldybių biudžetų pajamų nustatymo metodikos įstatymas, atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymas, LR viešojo sektoriaus atskaitomybės įstatymas. Savivaldybių biudžetų teisinis pagrindas yra atitinkamų savivaldybių tarybų priimti sprendimai dėl atitinkamų biudžetinių metų savivaldybių biudžetų patvirtinimo. Biudžeto asignavimų valdytojams pavaldžių biudžetinių įstaigų ir kitų subjektų asignavimų panaudojimo teisinis pagrindas yra asignavimų valdytojų patvirtintos šių įstaigų programų sąmatos. |
| **Atsakomybė** | Finansų skyrius |